Diari Oficial de la Generalitat Valenciana


Sumari del DOGV 7451, del 27-01-2015 (2015/592)

RESOLUCIÓ de 21 de gener de 2015, del director de l'Agència Valenciana de Foment i Garantia Agrària, per la qual es convoquen en l'àmbit de la Comunitat Valenciana les ajudes a les inversions previstes en els reials decrets 548/2013 i Reial Decret 1079/2014, pel qual es regulen les mesures d'inversions i innovació recollides en el Programa de suport 2014-2018 al sector vitivinícola espanyol.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7451

Data del DOGV
:   27-01-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/592


Data del document
:   21-01-2015

Organisme emissor
:   Agència Valenciana de Foment i Garantia Agrària

Tipus de document
:   Resolució

Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 21 de gener de 2015, del director de l'Agència Valenciana de Foment i Garantia Agrària, per la qual es convoquen en l'àmbit de la Comunitat Valenciana les ajudes a les inversions previstes en els reials decrets 548/2013 i Reial Decret 1079/2014, pel qual es regulen les mesures d'inversions i innovació recollides en el Programa de suport 2014-2018 al sector vitivinícola espanyol. [2015/592]  
Vist que les bases de les ajudes per a l'aplicació de les mesures d'inversió i innovació del programa de suport 2014-2018 al sector vitivinícola espanyol han estat publicades mitjançant les ordres 24/2013, de 30 de desembre, i Ordre 2/2015, de 21 de gener, respectivament, de la Conselleria de Presidència i Agricultura, Pesca, Alimentació i Aigua.  
I en virtut de les facultats que em conferixen els articles 47.3 i 47.11 del text refós de la Llei d'Hisenda Pública de la Generalitat Valenciana, l'article 13.1.h del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària (DOCV 5344, 12.09.2006), i el Decret 124/2006, de 8 de setembre, del Consell, pel qual es designa l'organisme pagador dels gastos corresponents a la política agrícola comuna a la Comunitat Valenciana i s'establix la seua organització i funcionament (DOCV 5344, 12.09.2006), ambdós en la seua redacció vigent, resolc:  
  
  
Primer. Convocatòria  
Convocar les ajudes per a l'aplicació de les mesures d'inversió i innovació del programa de suport 2014-2018 al sector vitivinícola, en l'àmbit territorial de la Comunitat Valenciana, gestionades per la Direcció General d'Empreses Agroalimentàries i Pesca i publicades per les esmentades ordres 24/2013, de 30 de desembre, i Ordre 2/2015, de 21 de gener, de la Conselleria de Presidència i Agricultura, Pesca, Alimentació i Aigua.  
  
Segon. Finançament de les ajudes  
1. Les ajudes regulades en la present convocatòria estaran finançades pel FEAGA al 100 %, de conformitat amb el que disposen el Reial Decret 548/2013, de 19 de juliol (modificat per Reial Decret 549/2014, de 27 de juny), i Reial Decret 1079/2014, de 20 de desembre, respectivament, per a l'aplicació de les mesures del Programa de suport 2014-2018 al sector vitivinícola espanyol i en les citades ordres.  
2. La dotació pressupostària anirà a càrrec del FEAGA, de conformitat amb l'article 4 del Reglament (CE) número 1306/2013, del Parlament Europeu i el Consell, de 17 de desembre de 2013, sobre el finançament, la gestió i el seguiment de la política agrícola comunitària.  
  
Tercer. Termini i lloc de presentació de les sol·licituds  
1. Per a esta convocatòria 2015, el termini de presentació de sol·licituds finalitzarà 31 gener 2015.  
2. El model de sol·licitud de l'ajuda i restants impresos que s'han d'acompanyar la mateixa són les que figuren en l'annex a la present convocatòria. La seva presentació s'efectuarà en el Registre General de la Conselleria de Presidència i Agricultura, Pesca, Alimentació i Aigua o en qualsevol altre lloc habilitat d'acord amb l'article 38.4 de la LRJAP-PAC d'acord amb el que establix la citades ordres 24/2013 de 30 de desembre i Ordre 2/2015, de 23 de gener, de la Conselleria de Presidència i Agricultura, Pesca, Alimentació i Aigua.  
3. La esmentada sol·licitud d'ajuda ha d'anar acompanyada de la següent documentació:  
  
Dades de l'entitat (documentació obligatòria per a qualsevol sol·licitant):  
a) Instància de la sol·licitud degudament emplenada (annex AO).  
b) Còpia compulsada del CIF de l'entitat sol·licitant, cas de no ser persona física.  
c) En cas de representació legal del sol·licitant, còpia compulsada, de poders actualitzats de la persona que compareix que acrediten la seua representació o document equivalent segons les prescripcions legals.  
d) Declaració de subvencions sol·licitades o concedides per organismes públics o privats per al mateix objecte.  
e) Model de declaració de la condició de PIME.  
f) Model de domiciliació bancària, cas de ser necessari.  
g) Model de memòria del projecte d'innovació (només per a sol·licitants de la mesura d'innovació).  
Persona física (a més):  
a) Còpia de l'alta en el règim especial de treballadors autònoms.  
b) NIF dels promotors sol·licitants, si estos són dones o joves agricultors menors de 40 anys.  
c) Model de declaració censal d'alta en l'IAE i declaració responsable de no haver-se donat de baixa  
d) Còpia compulsada de la inscripció en el registre públic, si és el cas, preceptiu per a l'activitat empresarial.  
  
Cooperatives, SATS i societats mercantils en general (a més):  
a) Còpia compulsada de l'escriptura actualitzada de constitució, i en cas de ser necessari, número d'inscripció en el registre mercantil  
b) Certificat acreditatiu sobre els òrgans de govern i representació de l'entitat sol·licitant en vigor.  
c) Certificat acreditatiu que l'òrgan competent segons la seua norma de constitució ha acordat la sol·licitud d'esta ajuda.  
d) Declaració censal d'alta en l'IAE i declaració responsable del representant legal que l'entitat no s'ha donat de baixa  
e) Còpia compulsada de la inscripció en el Registre Públic, si es necessari, preceptiu per a l'activitat empresarial.  
  
Dades del projecte (documentació obligatòria per a tot projecte):  
a) Formulari d'autobaremació (annex A1).  
b) Memòria del projecte d'inversió (annex A2).  
c) Informació econòmica, financera i social del projecte (annex A3).  
d) Informació tècnica i comercial (annex A4 I A5).  
e) Resum de les factures corresponents a les inversions previstes per les partides pressupostàries (annex A6).  
f) Repartiment pressupostari segons actuacions (annex A7)  
g) Tres ofertes de diferents proveïdors, en el cas que l'import de la despesa supere els límits establits en la Llei 38/2003, de 17 de novembre, General de Subvencions.  
h) Llicència d'activitat o posada en funcionament dels establiments afectats per les inversions. Si no, còpia de la sol·licitud oficial d'este document.  
i) Balanç i compte de pèrdues i guanys de l'empresa dipositats en el registre corresponent (agregant totes les seccions, si es necessari) segons el Pla general de comptabilitat, respecte de l'últim exercici comptable tancat i anterior a la presentació de la sol·licitud d'ajuda.  
  
j) Si és el cas, certificat actualitzat del registre corresponent (mercantil, cooperatives, etc.) d'inscripció del dipòsit dels comptes anuals de l'últim exercici comptable tancat. Si és el cas, certificat actualitzat del registre corresponent (mercantil, cooperatives, etc.) dels seus comptes consolidats de l'últim exercici comptable tancat. Si és el cas, certificat actualitzat del registre corresponent (mercantil, cooperatives, etc.) dels seus comptes consolidats de l'últim exercici comptable tancat de l'empresa en la qual el sol·licitant està inclòs per consolidació.  
  
k) Per a aquelles inversions que incloguen obra, projecte realitzat per tècnic competent, declaració responsable i del director d'obra, en el cas de requerir el tipus de l'actuació d'acord amb la normativa vigent. En el cas que finalment obtingua ajuda, haurà de trobar visat pel col·legi corresponent en el moment de realització del primer pagament tret que este visat no siga obligatori d'acord amb el Reial Decret 1000/2010, de 5 d'agost.  
l) Fotocòpia compulsada de la sol·licitud de llicència municipal d'obres i/o d'obertura, llicència ambiental municipal per al desenvolupament de l'activitat, permisos o inscripcions necessaris.  
4. No seran admeses a tràmit les sol·licituds que es presenten fora del termini establit en la convocatòria, de les quals es resoldrà la inadmissió, que haurà de ser notificada als interessats en els termes que preveu l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Quart  
La present resolució posa fi a la via administrativa i contra esta pot interposar-se, potestativament, recurs de reposició davant del director de l'Agència Valenciana de Foment i Garantia Agrària, en el termini un mes, comptat des de l'endemà de la seua publicació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener; o impugnar-se directament davant dels jutjats contenciosos administratius, en el termini de dos mesos, a comptar de l'endemà de la seua publicació, d'acord amb el que preveuen els articles 8.3, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa; tot això, sense perjuí que s'utilitze qualsevol altra via que es considere oportuna.  
  
València, 21 de gener de 2015.- El director: Alfredo González Prieto.